ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ

7ου ΚΕΦΑΛΑΙΟΥ

1. Η ¨μικροοικονομική¨ εξετάζει πως σε μια ελεύθερη οικονομία προσδιορίζονται:

α. οι τιμές των αγαθών.

β. οι τιμές των υπηρεσιών.

γ. οι τιμές των παραγωγικών συντελεστών.

δ. όλα τα παραπάνω.

2.Στην μικροοικονομική ανάλυση σημείο αναφοράς είναι:

α. η συνολική κατανάλωση μιας οικονομίας.

β. το συνολικό εισόδημα μιας οικονομίας.

γ. ο προσδιορισμός της τιμής ενός αγαθού.

δ. ο συνολικός όγκος της παραγωγής μιας οικονομίας.

3.Ένα από τα πιο κάτω δεν αποτελεί αντικείμενο μελέτης της μακροοικονομικής ανάλυσης:

α. ο προσδιορισμός των δεικτών της οικονομικής πορείας ολόκληρης της οικονομίας.

β. ο προσδιορισμός της συνολικής κατανάλωσης και της συνολικής αποταμίευσης.

γ. ο προσδιορισμός των τιμών των προϊόντων και των παραγωγικών συντελεστών.

δ. η συμπεριφορά και τα προβλήματα της οικονομίας σαν συνόλου.

4. Κατά τον υπολογισμό του Α.Ε.Π. λαμβάνεται υπόψη η αξία των:

α. ενδιάμεσων αγαθών.

β. καταναλωτικών αγαθών.

γ. τελικών αγαθών.

δ. κεφαλαιουχικών αγαθών.

5. Το Ακαθάριστο Εγχώριο Προϊόν ισούται με:

α. τη συνολική αξία όλων των τελικών αγαθών και υπηρεσιών που παράγονται σε άλλες χώρες από ντόπιους ή ξένους.

β. το σύνολο των εισοδημάτων των παραγωγικών συντελεστών που ανήκουν σε μόνιμους κατοί­κους της χώρας, μέσα σ΄ ένα έτος, ανεξάρτητα αν είναι μέσα στη χώρα ή στο εξωτερικό.

γ. τη συνολική αξία όλων των τελικών αγαθών και υπηρεσιών που παράγονται μέσα σ΄ ένα έτος, μέσα στην επικράτεια της χώρας, από ντόπιους ή ξένους.

δ. το σύνολο των δαπανών των μη μόνιμων κατοίκων της χώρας για την αγορά του εγχώριου προϊό­ντος.

6. Ο όρος Εγχώριο Προϊόν, δηλώνει ότι η παραγωγή πρέπει να γίνεται μέσα στα όρια της επικράτειας μιας χώρας:

α. από τους μόνιμους κατοίκους της.

β. από παραγωγούς που δραστηριοποιούνται στη χώρα ανεξαρτήτου υπηκοότητας.

γ. από τους απασχολούμενους στη χώρα.

δ. όλα τα παραπάνω.

7. Το Ακαθάριστο Εγχώριο Προϊόν μιας υποθετικής οικονομίας υπολογίζεται, σε μια δεδομένη χρο­νική περίοδο, από:

α. τη συνολική προστιθέμενη αξία της παραγωγής όλων των επιχειρήσεων της οικονομίας.

β. την αξία αγοράς όλων των τελικών αγαθών και υπηρεσιών.

γ. το άθροισμα της προστιθέμενης αξίας όλων των κλάδων παραγωγής.

δ. όλα τα παραπάνω.

8. Το άθροισμα των προστιθέμενων αξιών όλων των σταδίων της παραγωγής ενός αγαθού:

α. είναι ίσο με την αξία της παραγωγής του τελευταίου σταδίου παραγωγής.

β. είναι ίσο με την αξία του τελικού προϊόντος που πληρώνει ο καταναλωτής.

γ. είναι ίσο με την αξία κόστους παραγωγής του τελευταίου σταδίου παραγωγής.

δ. είναι ίσο με την αξία της διαφοράς του τελικού σταδίου παραγωγής από το πρώτο στάδιο παραγωγής.

9. Όταν το Α.Ε.Π. υπολογίζεται με τη μέθοδο της προστιθέμενης αξίας, μετράται:

α. η συνολική αξία του τελικού προϊόντος.

β. η προστιθέμενη αξία στην παραγωγή των αγαθών.

γ. η προστιθέμενη αξία κάθε σταδίου παραγωγής του αγαθού.

δ. όλα τα παραπάνω.

10. Για να υπολογιστεί η προστιθέμενη αξία ενός σταδίου παραγωγής ενός προϊόντος θα πρέπει να αφαιρεθούν από τη συνολική αξία πώλησης του σταδίου αυτού:

α. η καθαρή αξία των αποθεμάτων του προηγούμενου σταδίου παραγωγής.

β. το μεταβλητό κόστος παραγωγής του προϊόντος στο συγκεκριμένο στάδιο παραγωγής.

γ. οι καθαροί έμμεσοι φόροι.

δ. η αξία αγοράς των ενδιάμεσων αγαθών, αν θεωρήσουμε ότι η αυξομείωση των αποθεμάτων είναι μηδενική.

11. Σφάλμα διπλού υπολογισμού της αξίας του Ακαθάριστου Εγχώριου Προϊόντος διαπράττεται όταν:

α. το Α.Ε.Π. περιλαμβάνει μόνο την αξία των τελικών προϊόντων και υπηρεσιών.

β. η αξία αγοράς όλων των τελικών αγαθών και υπηρεσιών είναι ίση με το άθροισμα της προστιθέμε­νης αξίας όλων των κλάδων παραγωγής.

γ. προστίθεται η συνολική παραγωγή των αλευρόμυλων στη συνολική παραγωγή των αρτο­ποιείων.

δ. η καθαρή προστιθέμενη αξία του κλάδου παραγωγής χάλυβα προστίθεται στην καθαρή προστιθέ­μενη αξία του κλάδου παραγωγής σιδήρου.

12. Ο δείκτης τιμών εκφράζει:

α. τη χρηματική παραγωγή μιας οικονομίας σε τρέχουσες τιμές.

β. το ονομαστικό Α.Ε.Π.

γ. τις μεταβολές στο γενικό επίπεδο τιμών σε σχέση με το επίπεδο τιμών του προη­γούμενου έτους.

δ. τις μεταβολές στο γενικό επίπεδο τιμών σε σχέση με το επίπεδο τιμών του έτους βάσης.

13. Ο δείκτης τιμών ή αποπληθωριστής τιμών του Α.Ε.Π. εκφράζει:

α. το μέγεθος του Α.Ε.Π. σε σταθερές τιμές.

β. την πραγματική μεταβολή του Α.Ε.Π. από χρόνο σε χρόνο.

γ. τις μεταβολές στο γενικό επίπεδο τιμών σε σχέση με το επίπεδο τιμών του έτους βάσης.

δ. τη χρηματική αξία της παραγωγής μιας οικονομίας σε τρέχουσες τιμές.

14. Όταν ο Δείκτης Τιμών είναι μεγαλύτερος από το 1 ή από το 100:

α. το Ονομαστικό Α.Ε.Π. είναι ίσο με το Πραγματικό Α.Ε.Π.

β. το Ονομαστικό Α.Ε.Π. είναι μεγαλύτερο από το Πραγματικό Α.Ε.Π.

γ. το Ονομαστικό Α.Ε.Π. είναι μικρότερο από το Πραγματικό Α.Ε.Π.

δ. τίποτα από τα παραπάνω.

15. Όταν ο Δείκτης Τιμών είναι μικρότερος από 1 ή 100:

α. ισχύει Α.Ε.Π.ΤΡΕΧ>Α.Ε.Π.ΣΤΑΘ.

β. ισχύει Α.Ε.Π.ΤΡΕΧ=Α.Ε.Π.ΣΤΑΘ.

γ. ισχύει Α.Ε.Π.ΤΡΕΧ<Α.Ε.Π.ΣΤΑΘ.

δ. κανένα από τα παραπάνω.

16. Η ποσοστιαία μεταβολή του επιπέδου των τιμών μέσα σε μια ορισμένη χρονική περίοδο ονομάζεται:

α. κατά κεφαλήν Α.Ε.Π.

β. δείκτης τιμών.

γ. ονομαστικό εισόδημα.

δ. ρυθμός πληθωρισμού.

17. Το πραγματικό Ακαθάριστο Εγχώριο Προϊόν μιας χώρας εκφράζει:

α. το μέγεθος της παραγωγής σε τιμές του τρέχοντος έτους.

β. τις μεταβολές στο γενικό επίπεδο των τιμών σε σχέση με το επίπεδο τιμών του έτους βάσης.

γ. τις ονομαστικές μεταβολές του προϊόντος από έτος σε έτος.

δ. την αξία της συνολικής εγχώριας παραγωγής μιας οικονομίας σε τιμές κάποιου τυχαία επιλεγμέ­νου έτους βάσης.

18. Το Ακαθάριστο Εγχώριο Προϊόν ενός έτους, σε σταθερές τιμές κάποιου έτους βάσης, προκύπτει αν:

α. προσθέσουμε την αξία αγοράς όλων των τελικών αγαθών και υπηρεσιών μιας οικονομίας.

β. διαιρέσουμε το ονομαστικό Α.Ε.Π. ενός έτους με τον πληθυσμό της χώρας του ίδιου έτους.

γ. διαιρέσουμε το εθνικό εισόδημα με τον ενεργό πληθυσμό της χώρας.

δ. διαιρέσουμε το Α.Ε.Π. σε τρέχουσες τιμές ενός έτους με τον αντίστοιχο δείκτη τιμών.

19. Το Ακαθάριστο Εγχώριο Προϊόν σε τιμές του έτους βάσης εκφράζεται και ως:

α. ονομαστικό Α.Ε.Π.

β. πραγματικό Α.Ε.Π.

γ. ακαθάριστο εθνικό προϊόν.

δ. όλα τα παραπάνω.

20. Αν το Α.Ε.Π. σε τρ. τιμές το 1998 ήταν 60 δισ. €. και το 1999 ήταν 81 δισ. €. και ο Δ.Τ. ήταν 120 μονά­δες το 1998 και 129,6 μονάδες το 1999, η αξία του Α.Ε.Π. του 1999, σε σταθερές τιμές του 1998, είναι:

α. 64 δισ. €.

β. 75 δισ. €.

γ. 68,5 δισ. €.

δ. 76,8 δισ. €.

ε. 72,6 δισ. €.

21. Αν το Ακαθάριστο Εγχώριο Προϊόν σε τρέχουσες τιμές μιας υποθετικής οικονομίας το 1998 ήταν 12 δισ. € και το 1999 ήταν 28 δισ. € και ο Δείκτης Τιμών ήταν 120 μονάδες το 1998 και 135 μονάδες το 1999, η αξία του Ακαθάριστου Εγχώριου Προϊόντος του 1999, σε σταθερές τιμές του 1998, είναι περίπου:

α. 32,6 δισ. €.

β. 19,5 δισ. €.

γ. 24,8 δισ. €.

δ. 23 δισ. €.

22. Δίνονται τα δεδομένα του παρακάτω πίνακα:

|  |  |  |
| --- | --- | --- |
| Έτος | Α.Ε.Π. σε τρέχουσες τιμές (δισ. €) | Γενικό Επίπεδο Τιμών (€) |
| 1997 | 20 | 100.000 |
| 1998 | 22 | 110.000 |
| 1999 | 25 | 126.500 |
| 2000 | 30 | 151.800 |

Το Α.Ε.Π. του 2000, σε σταθερές τιμές του 1999, είναι:

α. 17,5 δισ. €.

β. 22,5 δισ. €.

γ. 25 δισ. €.

δ. 19,6 δισ. €.

23. Δίνονται τα δεδομένα του παρακάτω πίνακα:

|  |  |  |
| --- | --- | --- |
| Έτος | Α.Ε.Π. σε τρέχουσες τιμές (δισ. €) | Γενικό Επίπεδο Τιμών (€) |
| 1997 | 20 | 100.000 |
| 1998 | 22 | 110.000 |
| 1999 | 25 | 126.500 |
| 2000 | 30 | 151.800 |

Η ποσοστιαία μεταβολή του πραγματικού Α.Ε.Π. μεταξύ των ετών 1998 και 1999, σε σταθερές τιμές του 1998 είναι περίπου:

α. 2,63%.

β. -1,22%.

γ. 4,52%.

δ. -6,5%.

24. Δίνεται ο παρακάτω πίνακας:

|  |  |  |
| --- | --- | --- |
| Έτος | Δείκτης τιμών (%) | Ακαθάριστο Εγχώριο Προϊόν σε τρέχουσες τιμές (δισ. €.) |
| 1997 | 110 | 200 |
| 1998 | 120 | 240 |
| 1999 | 140 | 370 |

Σύμφωνα με τα παραπάνω δεδομένα, ο Δείκτης Τιμών καταναλωτή του 1999, σε σταθερές τιμές του 1998, είναι:

α. 112 μονάδες.

β. 123,5 μονάδες.

γ. 118,5 μονάδες.

δ. 116,66 μονάδες.

25. Δίνεται ο παρακάτω πίνακας:

|  |  |  |
| --- | --- | --- |
| Έτος | Δείκτης τιμών (%) | Ακαθάριστο Εγχώριο Προϊόν σε τρέχουσες τιμές (δισ. €.) |
| 1997 | 110 | 200 |
| 1998 | 120 | 240 |
| 1999 | 140 | 370 |

Η αξία του Ακαθάριστου Εγχώριου Προϊόντος του 1999, σε σταθερές τιμές του 1998, είναι:

α. 325 δισ. €.

β. 298 δισ. €.

γ. 317,16 δισ. €.

δ. 282 δισ. €.

26. Δίνεται ο παρακάτω πίνακας:

|  |  |  |
| --- | --- | --- |
| Έτος | Δείκτης τιμών (%) | Ακαθάριστο Εγχώριο Προϊόν σε τρέχουσες τιμές (δισ. €.) |
| 1997 | 110 | 200 |
| 1998 | 120 | 240 |
| 1999 | 140 | 370 |

Η πραγματική ποσοστιαία μεταβολή του Ακαθάριστου Εγχώριου Προϊόντος μεταξύ των ετών 1997 και 1998, σε σταθερές τιμές του 1997, είναι περίπου :

α. 18,5%.

β. 16,2%.

γ. 22,4%.

δ. 10%.

27. Στη χώρα ¨Ουτοπία¨ το Α.Ε.Π. του 1990 σε τιμές του ίδιου έτους ήταν 12.000 €. Το 1991 υπήρξε 2% ανάπτυξη παραγωγής και 10% ρυθμός πληθωρισμού. Το ονομαστικό Α.Ε.Π. του 1991 θα εί­ναι:

α. 12.240 €

β. 12.960 €

γ. 13.464 €

δ. 13.200 €

28. Το Ακαθάριστο Εγχώριο Προϊόν σε τρέχουσες τιμές μιας οικονομίας το 1997 ήταν 35 δισ. € και το 1998 έφθασε τα 42 δισ. €. Ο δείκτης τιμών ήταν 120 το 1997 και 125 το 1998. Η πραγματική μεταβολή του Ακαθάριστου Εγχώριου Προϊόντος μεταξύ 1997 και 1998 είναι:

α. 5,22.

β. 4,44.

γ. 7,18.

δ. 6,00.

29. Το κατά κεφαλήν πραγματικό Α.Ε.Π. δείχνει:

α. το προϊόν που έχει στη διάθεσή του κάθε κάτοικος μιας χώρας.

β. το προϊόν που έχουν στη διάθεσή τους οι κάτοικοι μιας χώρας που κατέχουν τους συντελεστές παραγωγής.

γ. το προϊόν που έχει στη διάθεσή του ο ενεργός πληθυσμός της χώρας.

δ. το προϊόν που θα αντιστοιχούσε σε κάθε κάτοικο μιας χώρας, αν η διανομή του ήταν ίση.

30. Το κατά κεφαλήν πραγματικό προϊόν μιας χώρας προκύπτει αν διαιρέσουμε:

α. το εθνικό εισόδημα με τον ενεργό πληθυσμό της χώρας.

β. το ακαθάριστο εγχώριο προϊόν σε τρέχουσες τιμές ενός έτους με τον πληθυσμό της χώρας του ίδιου έτους.

γ. το ακαθάριστο εγχώριο προϊόν με το συνολικό αριθμό των απασχολούμενων της χώρας.

δ. το ακαθάριστο εγχώριο προϊόν ενός έτους, σε σταθερές τιμές κάποιου έτους βάσης, με τον πληθυ­σμό της χώρας του ίδιου έτους.

31. Το Ακαθάριστο Εγχώριο Προϊόν:

α. περιλαμβάνει και την αξία όλων των αγαθών και υπηρεσιών που αφορούν την ιδιοκατανάλωση.

β. περιλαμβάνει και την αξία των αγαθών και υπηρεσιών της παραοικονομίας.

γ. εκφράζει όχι μόνο το μέγεθος της παραγωγής αλλά και τη σύνθεσή της, δηλαδή το είδος των αγαθών και υπηρεσιών που παράγονται.

δ. είναι ποσοτικός και όχι ποιοτικός δείκτης, δηλαδή η βελτίωση της ποιότητας, όταν δεν εκφράζεται στην τιμή, δεν καταγράφεται στο Α.Ε.Π.

32. Το Α.Ε.Π. δεν είναι αντικειμενικός δείκτης ευημερίας γιατί:

α. περιλαμβάνει την αύξηση των τιμών λόγω πληθωρισμού.

β. είναι ποσοτικός και όχι ποιοτικός δείκτης.

γ. περιλαμβάνει μόνο την τελική αξία των αγαθών.

δ. για όλα τα παραπάνω.

33. Το Α.Ε.Π. ως οικονομικός δείκτης:

α. εκφράζει τη σύνθεση και την κατανομή της παραγωγής.

β. καταγράφει τη βελτίωση της ποιότητας της ζωής.

γ. δεν περιλαμβάνει την ιδιοκατανάλωση.

δ. κανένα από τα παραπάνω.

34. Μια από τις αδυναμίες του Α.Ε.Π. ως μέτρο οικονομικής ευημερίας είναι ότι:

α. επηρεάζεται από τις μεταβολές των τιμών.

β. παρουσιάζει πρόβλημα ανομοιογένειας των μονάδων μέτρησης των διαφόρων αγα­θών που περιλαμβάνονται σε αυτό.

γ. αγνοεί τη σύνθεση και την κατανομή της παραγωγής.

δ. όλα τα παραπάνω.